Meclîsê Şarê Kurdî yê Qibrisî serrgêra 38. ya Xoverdayîşê Rojeyê Mergî yê Pîlî yê 14ê Temmuze de Merkezê Kulturî yê Kurdan ê Theofilosî de merasîmêkê yadkerdişî kerd. Çalakîye de ke pê deqayêkê rêzgirewtişî dest pêkerd keyeyê şehîdan, endamê Komîsyonê Cinîyan û çar parçeyanê Kurdîstanî ra xeylêk kesî tewrê ci bîyî.
Merasîm de fotografê xoverdayoxanê 14ê Temmuze, alayê PKK, YPG, fotografê Rayberê Şarê Kurdî Abdullah Ocalanî ameyî dardekerdene û sloganê ''Xoverdayîş cu ya'', ''Şehîdî nêmirenî'' û ''Biciwîyo Serek Apo'' ameyî vatene.
Merasim de qiseykerdişan ra dima sînevîzyonêk ame mojnayene. Merasîm de Kasim Engîn, Dîyar Xerîb û Mazlum Tekdag zî ameyî yadkerdene.
